Han nævnes [[1442]] som [[kannik]] i Ribe og studerede da ved [[Universität Leipzig|universitetet]] i [[Leipzig]]. Nogle
år efter blev han [[provst]] i [[Hardsyssel]], og [[1458]] opnåede han den højeste værdighed i [[domkapitel|domkapitlet]], i det han blev [[ærkedegn]]. Det var da ret naturligt, at det blev ham, der i 1465 fulgte [[Henrik Stangeberg]] på [[Ribe Stift|Ribe Bispestol]]. Om hans styrelse som biskop ved man ikke meget, men det ses at han efter tidens skik har udstedt adskillige [[afladsbrev]]e og i et vist omfang taget del i rigets sager; - men hans liv og embedsførelse må have været særdeles uheldige, og i [[1474]] sendte hans kapitel med ærkedegnen i spidsen ham en højst alvorlig formaningsskrivelse. Kapitlet beskylder ham i denne for åbenlys ukyskhed, der gik så vidt, at han havde
skøger i selve bispegården, for en vidt dreven [[simoni]] med kirkens embeder og dertil for på mange punkter at have overtrådt de forpligtelser, han havde tilsværget ved sin tiltrædelse af bispedømmet; De indtrængende ord formaner det ham til at forbedre sin vandel og truer ham i modsat fald med at påkalde hans overordnedes bistand imod ham. Det synes dog ikke, at denne henvendelse har ført noget med sig; Peder Nielsen Lodehat fortsatte rolig sin bispelige virksomhed, til han døde under et ophold i Viborg 8. april 1483.
Personbillede_savnes Historie